BOLSA DE EMPREGO DE AUXILIARES DE LABORATORIO-FINCA MOURISCADE
ADMINISTRACIÓN LOCAL — Provincial — Deputación Provincial (Bolsas de emprego, 29/05/2018)

O deputado, en virtude das competencias delegadas da Presidencia en materia de Persoal, dita a seguinte: Con motivo da finalización da vixencia de varias bolsas de emprego da Deputación de Pontevedra correspondentes a diferentes postos de traballo, e a proposta da xefatura do Servizo Finca Mouriscade, procede convocar unha nova bolsa de emprego para auxiliares de laboratorio co obxecto de levar a cabo a realización de traballos que non poidan ser atendidos polo cadro de persoal, así como para cubrir as substitucións que se produzan nos casos de ausencia cando concorran razóns de urxente e inaprazable necesidade. As modalidades de vinculación que se aplicarán á citada bolsa de emprego serán as seguintes: En consecuencia, co fin de establecer un procedemento baseado nos principios de igualdade, mérito e capacidade, e que asegure a adecuada celeridade na selección, nos nomeamentos e nas contratacións do persoal en casos de urxencia e necesidade; considerando o disposto no artigo 19 do I Convenio colectivo de persoal laboral desta Deputación Provincial e no artigo 21 do V Acordo regulador de persoal funcionario, RESOLVO aprobar a convocatoria pública de selección do persoal que integrará a bolsa de emprego da Deputación de Pontevedra para o posto de auxiliar de laboratorio para nomeamentos interinos e contratacións laborais temporais, que se rexerá polas seguintes: 1. Esta convocatoria ten por obxecto constituír unha bolsa de emprego para nomeamentos interinos e contratacións laborais temporais de diverso persoal cando concorra algunha das seguintes circunstancias: 2. A través desta convocatoria preténdese seleccionar o persoal que integrará a bolsa de emprego e regular a cobertura dos postos ofertados cando se produza algunha das causas sinaladas no apartado anterior.3. En todo caso, estes nomeamentos ou contratacións estarán supeditadas ás limitacións establecidas na Lei de orzamentos xerais do Estado de cada ano e á existencia de consignación económica no Orzamento provincial.1. A súa denominación e características relaciónanse no anexo I 2. Non se procederá á contratación ou nomeamento de persoal á marxe da bolsa para o exercicio de funcións iguais ou similares ás correspondentes aos postos ofertados.3. No caso de non existiren aspirantes dispoñibles na lista no momento de proceder a unha nova contratación, a selección realizarase a través do Servizo Galego de Colocación para esta oferta mediante a valoración de méritos e unha entrevista persoal sobre aspectos relacionados co desempeño do posto de traballo.1. Para seren admitidas na bolsa de emprego as persoas aspirantes deberán reunir os seguintes requisitos: 2. Todos os requisitos esixidos no apartado anterior deberán posuílos as persoas aspirantes o día en que remate o prazo para presentar as solicitudes e conservalos, polo menos, ata a data en que se formalice o nomeamento ou a contratación.1. As persoas que desexen tomar parte nas probas selectivas convocadas deberán facelo constar mediante o modelo oficial a través do formulario web. As solicitudes de participación nesta convocatoria deberán presentarse da seguinte forma: Coa solicitude deberá achegarse unha copia do documento nacional de identidade ou a tarxeta acreditativa da súa identidade expedida polas autoridades competentes no caso de cidadás ou cidadáns comunitarios, copia da titulación requirida no anexo I e copia do Celga correspondente no caso de estar exenta ou exento de realizar o exame de tradución. Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación. No caso de equivalencia ou homologación de titulacións deberá xustificarse co certificado expedido polo organismo competente para establecelas. Xunto coa instancia achegarase a seguinte documentación: 2. O prazo para presentar as solicitudes será de 15 días hábiles, contados a partir do día seguinte ao da publicación da convocatoria no Boletín Oficial da Provincia de Pontevedra (BOPPO). 3. A presentación de solicitudes poderá facerse no Rexistro do organismo provincial ou en calquera das formas establecidas no artigo 16 da Lei 39/2015, de 1 de outubro, do procedemento administrativo común das administracións públicas (LPACAP). As solicitudes que se presenten a través da oficina de Correos deberán entregarse nun sobre aberto para que sexan seladas e datadas pola ou polo funcionario antes de seren certificadas. As solicitudes de participación deberán selarse sempre, con independencia do organismo no que se presenten. Por razón de urxencia, naqueles casos en que non se presente a solicitude a través do Rexistro xeral da Deputación, será necesario remitir una copia da solicitude rexistrada ao enderezo persoal@depo. es, ou por fax ao número 986 804 141.4. As persoas aspirantes con diversidade funcional deberán achegar o certificado do seu grao de discapacidade e un certificado médico que acredite a súa capacidade para desempeñar o posto de traballo ao que opta.5. Para a valoración da fase de concurso as persoas aspirantes deberán presentar, dentro do prazo sinalado na base 11 desta convocatoria, o cadro de méritos que se habilitará na páxina web e a correspondente xustificación documental de cada un deles. Fóra destes prazos non se terán en conta. Así mesmo, non se terán en conta as xustificacións documentais incompletas respecto aos datos requiridos no correspondente baremo nin as presentadas fóra do prazo indicado.1. Logo de rematado o prazo de presentación de instancias o deputado delegado en materia de Persoal ditará unha resolución na que se aprobará a lista provisional de persoas aspirantes admitidas e excluídas para cada posto de traballo ofertado, que será publicada no BOPPO e en www.depo.es e exposta no taboleiro de anuncios do Pazo provincial.2. As persoas aspirantes excluídas e omitidas disporán dun prazo de 5 días hábiles, contados a partir do seguinte ao da publicación desta resolución no BOPPO, para emendar o defecto que motivase a exclusión.1. Os membros do tribunal cualificador serán designados polo deputado delegado segundo o disposto no artigo 4. e) e f) do Real decreto 896/91, de 7 de xuño, e no artigo 60 do Real decreto 5/2015, de 30 de outubro, polo que se aproba o Texto refundido da Lei do estatuto básico do empregado público, tendo en conta a paridade entre mulleres e homes.2. O tribunal cualificador estará formado por cinco membros cos seus respectivos suplentes, e quedará integrado polas persoas que designe a Presidencia; a súa composición publicarase xunto coa lista definitiva de admitidos e excluídos.3. A pertenza aos órganos de selección será sempre a título individual; nunca en representación nin por conta de ninguén.4. A composición do tribunal será predominantemente técnica e os seus membros deberán posuír unha titulación ou especialización igual ou superior á esixida para o acceso ao posto convocado.5. O tribunal contará cun membro proposto polo Comité de empresa ou a Xunta de persoal, que non poderá actuar na súa representación.6. Non poderá formar parte do tribunal cualificador o persoal de elección ou de designación política, o persoal funcionario interino e o persoal eventual.7. Os membros do tribunal deberán absterse de intervir, notificándollo ao órgano que os designe, cando concorran neles circunstancias das previstas no artigo 23 da Lei 40/2015, de 1 de outubro, de réxime xurídico do sector público e cando realizasen tarefas de preparación de aspirantes a probas selectivas de acceso nos cinco anos inmediatamente anteriores á publicación desta convocatoria, consonte ao disposto no artigo 13.2 do Real decreto 364/1995, de 10 marzo, polo que se aproba o Regulamento xeral de ingreso do persoal ao servizo da Administración xeral do Estado.8. Así mesmo, as persoas interesadas poderán recusar os membros do tribunal cando, ao seu xuízo, concorra neles algunha das circunstancias previstas no parágrafo anterior, conforme ao artigo 24 da citada Lei 40/2015.9. Todos os membros do tribunal terán voz e voto.10. O tribunal non poderá constituírse nin actuar sen a asistencia da presidenta ou presidente e da secretaria ou secretario ou, no seu caso, de quen as ou os substitúan, e da metade, polo menos, dos seus membros.11. O tribunal, por medio da súa presidenta ou presidente, poderá dispor a incorporación aos seus traballos de asesoras e asesores especialistas para as probas cos labores que estime pertinentes, limitándose estes a prestar colaboración nas súas especialidades técnicas. Así mesmo o tribunal poderá valerse de persoal auxiliar durante o desenvolvemento material dos exercicios.12. O tribunal queda autorizado para resolver cantas dúbidas poidan expoñerse e para adoptar os acordos que garantan a boa orde da convocatoria, en todo o non previsto por estas bases e a normativa aplicable.13. Os acordos do tribunal só poderán ser impugnados polas persoas interesadas nos supostos e na forma establecida na Lei 39/2015, de 1 de outubro.14. As resolucións do tribunal cualificador vinculan a Administración, sen prexuízo de que esta, no seu caso, poida proceder á súa revisión, conforme ao previsto nos artigos 106 e seguintes da Lei 39/2015, de 1 de outubro.15. Contra as resolucións e actos do tribunal e os seus actos de trámite cualificados poderá interpoñerse un recurso ante a autoridade que nomee ao seu Presidente nos termos establecidos na Lei 39/2015, de 1 de outubro.16. O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións para realizaren os exercicios que as do resto de aspirantes, dispoñendo, no seu caso, as posibles adaptacións de tempo e de medios.17. Os membros do tribunal e o persoal asesor que asistan ás sesións percibirán as axudas de custo segundo a contía legalmente establecida. A selección das persoas candidatas desenvolverase en dúas fases: 1. As datas e as horas en que deberá constituírse o tribunal e nas que dará comezo o primeiro exercicio das probas selectivas convocadas serán determinadas polo deputado delegado en materia de Persoal mediante resolución, xunto coa aprobación da lista definitiva de persoas admitidas e a composición do tribunal, que se publicará a través dun anuncio no BOPPO, en www.depo.es e no taboleiro de anuncios do Pazo provincial, como mínimo con 5 días naturais de antelación.2. Convocarase ás persoas aspirantes para cada exercicio nun único chamamento e quedarán decaídas do seu dereito as que non comparezan a realizalo.3. Para realizar os exercicios as e os aspirantes deberán presentarse co DNI ou outro documento fidedigno acreditativo da súa identidade, a xuízo do tribunal, e tamén dos medios materiais adecuados que sexan necesarios para a súa realización.1. O tribunal poderá requirirlles ás e aos aspirantes en calquera momento que acrediten a súa identidade.2. Na realización e corrección dos exercicios escritos garantirase o anonimato para o que o tribunal poderá utilizar os medios que considere oportunos.3. Despois de concluír cada un dos exercicios o tribunal fará pública no taboleiro de anuncios do Pazo provincial e en www.depo.es a relación de aspirantes que os superaron, indicando a puntuación obtida. As persoas aspirantes non incluídas na lista terán a consideración de “non aptas”. 4. A relación de persoas aprobadas en cada exercicio deberá publicarse no taboleiro de anuncios e en www.depo.es, polo menos con 12 horas de antelación á nova reunión do tribunal cando se trate do mesmo exercicio, e con 24 horas de antelación cando se trate dun novo exercicio. As e os aspirantes que participen no proceso selectivo poderán levar unha copia do cuestionario de preguntas. As respostas correctas publicaranse en www.depo.es. 5. Os exercicios terán lugar a porta pechada coa única asistencia dos membros do tribunal, do persoal colaborador designado por estes e das persoas aspirantes.1. Cada un dos exercicios obrigatorios e eliminatorios da oposición será cualificado entre cero (0) e dez (10) puntos, e para aprobar é necesario obter en cada un dos exercicios unha puntuación mínima de cinco (5) puntos. No exercicio tipo test penalizaranse as preguntas mal contestadas, de forma que por cada 3 preguntas incorrectas se descontará unha correcta ou a súa parte proporcional. O tribunal marcará a puntuación (nota de corte) esixida para superar a proba en función da complexidade técnica desta e das peculiaridades propias do posto ofertado, que no tipo test se corresponderá, ademais, cun número determinado de respostas acertadas unha vez descontada a penalización por respostas incorrectas. A nota de corte indicada pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames que conteñan datos que identifiquen o persoal asinante, sinais ou marcas que puidesen romper o anonimato, así como aquel que resulte ilexible.2. As puntuaci óns mínimas que se establezan resultarán das puntuacións transformadas que deriven do nivel ou baremo que fixe o tribunal seleccionador para cada exercicio.3. Cando entre dúas puntuacións outorgadas por parte dos membros do tribunal exista unha diferenza de tres ou máis enteiros serán automaticamente excluídas ambas as dúas, a maior e a menor, e calcularase a media aritmética coas puntuacións concedidas polos demais membros do tribunal.1. Despois de publicar os resultados da fase de oposición convocaranse, a través da web da Deputación, as e os aspirantes que a superaron, para que presenten no Rexistro xeral da citada institución ou a través de calquera das formas establecidas no artigo 16.4 da LPACAP, a documentación correspondente á fase de concurso nun prazo de 5 días hábiles contados a partir do seguinte ao da súa publicación. Para estes efectos só se terán en conta os méritos que se xustifiquen documentalmente dentro deste prazo.2. O tribunal cualificador deberá comprobar e valorar os méritos entregados polas persoas interesadas segundo as características do posto ofertado, aplicando o seguinte baremo: 3. Unha vez valor ados os méritos, o tribunal fará públicas as puntuacións outorgadas no taboleiro de anuncios e en www.depo.es. 4. Contra esta valoración as e os interesados poderán formular alegacións ante o tribunal no prazo de 5 días hábiles, contados a partir do seguinte ao da devandita publicación.5. Transcorrido este prazo, o tribunal contestará as alegacións presentadas polas persoas interesadas, aprobará e publicará as puntuacións definitivas da fase de concurso.1. Logo de sumadas as puntuacións totais dos exercicios da fase de oposición e as da fase de concurso o tribunal confeccionará a bolsa de emprego por orde de maior a menor puntuación.2. En caso de empate na puntuación acudirase para dirimilo á outorgada na fase de oposición, de persistir o empate terase en conta a puntuación obtida na experiencia profesional e, no seu caso, nos seguintes apartados do baremo. En último lugar, realizarase por sorteo.3. A bolsa de emprego deberá ser aprobada polo deputado delegado de Persoal mediante resolución, que se publicará no taboleiro de anuncios e en www.depo.es para coñecemento das persoas interesadas e para os demais efectos legais.4. O nomeamento interino ou a contratación de persoal segundo proceda para o posto de traballo ofertado efectuarase seguindo a orde de puntuación establecida na bolsa de emprego.5. Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. O funcionamento da bolsa de emprego rexerase polas normas aprobadas por Resolución, de 13 de xuño de 2016, publicada no BOPPO núm.115, de 16 xuño de 2016 e a corrección de erros no BOPPO núm.148, de 4 de agosto de 2016. O nomeamento do persoal que, conforme ao procedemento sinalado nestas normas, sexa designado para desempeñar un posto de traballo como funcionaria ou funcionario interino ou laboral de carácter temporal realizarase mediante unha resolución do deputado delegado de Persoal e formalizarase no documento que proceda. As persoas nomeadas funcionarias interinas por calquera das bolsas de emprego cesarán nos supostos previstos na lexislación vixente sobre o funcionariado. As persoas aspirantes contratadas en réxime la boral cesarán ao finalizar o contrato. A bolsa de emprego terá unha duración máxima de tres anos. Logo de transcorrido este prazo poderá chegar a constituírse outra mediante unha nova convocatoria pública. Estas bases vinculan a Administración provincial, os tribunais cualificadores, as persoas aspirantes, a comisión de seguimento das bolsas e as persoas que integren as bolsas de emprego que se constitúan. Ao finalizar este proceso selectivo destruirase a documentación presentada polas persoas interesadas no prazo de tres meses contados a partir da data de posta en funcionamento da bolsa, polo que se lles recomenda ás e aos interesados que as retiren durante este período. As bases da convocatoria e os actos administrativos que deriven delas e das actuacións do tribunal poderanse impugnar nos casos e na forma establecidos pola LPACAP. Pontevedra, a 21 de maio de 2018. O deputado delegado O secretario Carlos López Font Carlos Cuadrado Romay Ademais dos requisitos xerais sinalados na base terceira as persoas aspirantes a este posto deberán ter o graduado escolar, o graduado en educación secundaria obrigatoria ou outro equivalente. Finca Mouriscade PRIMEIRO EXERCICIO. De carácter obrigatorio e eliminatorio. Consistirá en contestar por escrito 30 preguntas tipo test con catro respostas alternativas propostas polo tribunal e correspondentes ao contido do programa. O tempo máximo de realización será de vinte e cinco (25) minutos. SEGUNDO EXERCICIO. De carácter obrigatorio e eliminatorio. Consistirá na resolución dun caso práctico relacionado coas materias contidas no programa, no tempo que determine o tribunal. TERCEIRO EXERCICIO. De carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal.